Ir-Rebbieħ L-ispettaklu mużikali dwar ġrajjet San Filep t'Aġira u r-rabta tiegħu ma' Ħaż-Żebbuġ Għix ħajtek mingħajr inkwiet bl-assigurazzjoni ta' l-HSBC Maresco House, SiCtiewi Road, Uebbu 0 Buskett Road, Żebbuġ Tel: (00356) 2146 0286 M(ooase) 2146 7142 Tel: 2146 4351, 2146 7749 Fax: (00356) 2146 5654 (00356) 2146 5813 Mobile: 7949 7789, 9949 7789 Bronk Productions Qeġ 'u l-Każin Banda San Filepi. $ jippreżentaw il-musical Ir-Rebbieħ Taħt il-patronċinju ta' l-Eċċ Tiegħu l-President tar-Repubblika Dr. Edward Fenech Adami Daħla Ħajja ta' bniedem li laħaq l-għola kobor biċ-ċokon tiegħu. Mixja ma' dan il-qaddis, San Filep t'Aġira, patrun tal-Belt ta' Haż-Żebbuġ, matul ħajtu fuq żewġ kontinenti. Esperjenza storika tar-rabta reliġjuża u soċjo-kulturali li dan il-bniedem kbir għandu ma' Haż-Żebbuġ u mal-Għaqda Każin Banda San Filep A.D. 1851. Li tirbaħ qatt mhu faċli. Li tirbaħ fuq l-agħar ħażen huwa diffiċli ħafna. Li tirbaħ fuq ix- xitan innifsu — il-personifikazzjoni ta' l-agħar qerq tagħmlek rebbieħ tassew. F'dan il-musical e huwa proprju dan li rridu nwasslu 'l-udjenza: li bniedem sempliċi b'rieda sħiħa u qaddisa jista' e jkun rebbieħ fuq l-eħżen ħażen. Fl-istess ħin din il-produzzjoni tixtieq tfakkar lill-pubbliku l-istorja tal-Belt glorjuża ta' Ħaż-Żebbuġ, kif ukoll toħroġ kif fil-verità dan il-qaddis rebbieħ kien l-ispirazzjoni unika li wasslet lil dan il-lokal fiċ-ċentru ta' Malta biex ikun dejjem dik il- pedina li tinfluwenza b'saħħa kbira l-istorja ta' pajjiżna. Fost kant, żfin, reċtar u mużika mill-isbaħ intom l-udjenza ser tkunu xhieda ta' produzzjoni eċċezzjonali mtella' b'ħeġġa kbira mnebbħa mir-rebbieħ San Filep ta' Haż-Żebbuġ innifsu. Dr. Godfrev Farrugia M. D. President Każin Banda San Filep Rebbieħ K 2,3 u 4 ta' Novembru 2007 Ħolma li se ssir realtà Kienet ilha tberren f'moħħi l-idea u x-xewqa li nara l-istorja ta' missierna San Filep ippreżentata lill-pubbliku fuq il-palk fi spettaklu mużikali. Il-ħajja tal-Patrun tagħna jixirqilha tkun magħrufa ferm aktar, mhux biss miż-Żebbuġin imma wkoll mill-Maltin. Ridt ukoll li permezz ta' dan il-proġett nuri ma' pajjiżna s-sabiħ ta' l-istorja Żebbuġija li hi marbuta u mwaħħda ma' San Filep, tant li l-isbaħ avvenimenti fl-istorja Żebbuġija seħħew fil-jiem tal- festa tar-REBBIEĦ t' Aġira — it-12 ta' Mejju. Fil-bidu, l-idea li l-versi li ħarġu minn qalbi jieħdu l-ħajja dehret impossibbli, imma grazzi għall-Każin Banda San Filep u l-Kumpanija Bronk Productions wasalna biex b'ħafna impenn u sagrifiċċji issa qed noffru lill-pubbliku spettaklu li għandu jsammar lill-udjenza fis-sala għal aktar minn sagħtejn. Spettaklu imtella' professjonalment mill-Kumpanija Bronk taħt id- direzzjoni tal-bravu John Suda. Kont naf li diffiċli jittella' fuq palk u kien aktarx se jibqa' fuq l-ixkaffa. Illum nirringrazzja lil San Filep li għeni nwebbes rasi u nibqa' għaddej. L-ewwel xena li ktibt kienet ta' l-eżorċiżmu għax mill-ewwel kelli l-ħsieb li l-musical jippreżenta battalja kontinwa bejn it-tajjeb u l-ħażin. Ridt noħroġ ċara l-idea li San Filep kien Appostlu li f'ħajtu wettaq kliem Kristu u għalhekk il-ġrajjiet ta' l-Evanġelu jistgħu jiġu attribwiti lilu wkoll. Ridt nuża stil sempliċi u realistiku. Sa mill-bidu mal-kompożitur sħaqt ukoll li permezz tal-mużika kellna noħorġu l-isfond, il-kultura u l-ambjent li fih għex San Filep u li nkunu oriġinali. Il-kitba ħadet fit-tul. Kien hemm xeni li ktibthom u wara neħħejthom peress li l-entużjażmu kien ġera bija. Imxejt mal-pariri kultant drastiċi tad-direttur John Suda u għalkemm meta qassart kont inħossni qed nitlef biċċa minni, illum ma jiddispjacinix li mxejt id f'id mad-direttur. Minn hawn nixtieq niringrazzja mill-qalb lil dawk kollha li għenuni u ssapportjawni fosthom lill-kompożitur Chan Vella li ilna niddiskutu u naħdmu flimkien għal dawn l-aħħar tlett snin. Ħajr lill-Mro. Joe Brown li fl-aħħar sena u nofs ħadem bla waqfien biex tana arrangamenti mużikali u recordings mill-aqwa. Lil sieħbi Bennv Casha li appoġġjani bi sħiħ u bis-saħħa tiegħu ksibna l-impenn ta' Kumpanija Teatrali magħrufa bħalma hija l-Bronk u lill-Koreografi Keith u Adonelle Grima flimkien mal-kantanti u l-atturi li se jagħtu ħajja lill-iscript tiegħi. Fuq kollox m'għandix kliem biex nirringrazzja lill-Każin Banda San Filep li minnu sibt entużjażmu u ħeġġa kbira li tixhed impenn għat-tixrid tad-devozzjoni lejn San Filep. Kburi li jien sirt parti minn dan il-Każin li ħa bis-serjetà din l-idea u ħadem fuqha bi sħiħ permezz tas-sotto kumitat tal-Musical immexxi minn Philip Balzan. Insemmi partikolarment lill-President it-Tabib Godfrev Farrugia li mbotta u emmen sa mill-bidu u bis-sħiħ fl-idea u dan il-proġett kbir. Din s-sena f'Novembru se jkollna festa oħra Filippina. Dan hu kapitlu li se jibqa' jissemma fl-istorja tal-Każin San Filep u ta' Haż-Żebbuġ. Il-Plot tal-Musical L-Ewwel Att Jiftaħ b'konfront bejn t-tajjeb u l-ħażen, tema li tinħass tul il-musical. Alla kien u għadu jibgħat fostna bnedmin biex jgħinuna nagħmlu l-għażliet it-tajba u nwarrbu l-ħażin. Malajr immoru fl-Assirja fejn niltaqgħu ma' tliet aħwa baħrin ulied Awġja u Teodozju, magħrufin għall-ġarr tal-mekanzija. Bla mistenni l-minġel tal-mewt jaħsadhom meta jegħrqu fix- xmara Sagarin. Il-ġenituri, issa bla wlied u f'niket kbir, ma jaqtgħux qalbhom u minkejja l-età avanzata, Awġja jkollha iben ieħor li jsemmuh Filippu, li jfisser gwerrier. Bħala Rumana, ommu ma tonqosx li tgħarrfu dwar il-ġmiel u l-kobor ta' Ruma, l-Imperu li ħakem lid-dinja. Iż-żagħżugħ qalbieni Filippu jiddeċiedi li jerħilha lejn Ruma biex jimxi wara s- sejħa tas-saċerdożju li kienet imlietlu qalbu. Ix-xini li kien fuqu għal ftit ma jgħeriqx waqt tempesta iżda bl-għajnuna t' Alla jasal qawwi u sħiħ f'Ruma fejn jirċievi l-Ordni Sagri. Ix-xena teħodna għall-ewwel darba f'Aġira, belt maħkuma mix-xitan, b'nies ifittxu s-serħan fil- maġija u l-qari tax-xorti, nies li jemmnu fil-qawwa ta' alla Erkole waqt li l-forzi tan-natura kienu fl-eqqel tagħhom. Ċertu Beliżarju minn Aġira imxebba' b'dal-ħażen jmur Ruma ma' oħrajn fejn jitlob lill-Papa jibgħatilhom bniedem qawwi u ta' kuraġġ li jkun jista' jrodd lura l-paċi lil belthom. Jintbagħat iż-żagħżugħ Filippu, akkumpanjat minn Ewsebju. L-ewwel att jintemm bil-wasla ta' Filippu f'Aġira. II ħOnN MU Filippu jeħodha kontra t-twemmin qarrieqa, maġija, qari tax-xorti u superstizzjonijiet. Fil- maqdes ikollu konfront drammatiku mal-qassis il-kbir ta' Erkole. Jagħmel sensiela ta' mirkali li jgħaġġbu lin-nies u li b'hekk jintebħu li t-tagħlim ta' Filippu kien it-tajjeb. Fost l-għeġubijiet li jwettaq Filippu, insibu l-qawmien mill-mewt ta' żagħżugħ li jkun għereq f'għajn, eżorċiżmi u konfronti diretti max-xitan. Meta Filippu joqroblu t-tmien jaħtar lil Ewsebju b'suċċessur, iqaddes l-aħħar quddiesa, jirringrazzja lil Alla u jinżel f'qabru għall-mistrieħ ta' dejjem. Il-fidi li xettel Filippu fil-gżira ta' Sqallija tkompli tikber u magħha tikber ukoll il-qima u d- devozzjoni lejn dan il-qaddis. Jgħaddi ż-żmien u f'Hal Mula, wieħed minn tlett irħula żgħar ġirien f'nofs Malta, jasal negozjant Kataniż jismu Filippu. Dan jiżżewweġ għand il-familja Mamo u jibqa' joqgħod hemm. Ftit snin wara dan joffri parti mill-ġnien tiegħu biex fuqu tinbena knisja f'ġieħ San Filippu u b'hekk tidħol id-devozzjoni lejn San Filep f'Malta wkoll. Dan iwassal biex maż-żmien it-tlett irħula jingħaqdu u jsiru wieħed bl-isem ta' Haż-Żebbuġ. Għalhekk il-ġrajja ta' San Filep u Haż-Żebbuġ ma jistgħux jinfirdu. Iż-Żebbuġin saru jħobbu wisq lil dan il-qaddis, jibnulu knisja kbira u mill-isbaħ. Fl-1723 ġabu relikwa tiegħu minn Aġira bl-intervent tal-Granmastru Vilhena. Wara l-festa tal-1777 il- Granmastru De Rohan jgħolli lil Haż-Żebbuġ għall-ġieħ ta' belt. Fl-1851 titwaqqaf l-ewwel banda li tissemma għal San Filep. Imbagħad fl-1863 jagħmlu statwa tal-qaddis kapolavur fil-fidda. Haż-Żebbuġ huwa mbierek minn San Filep u din il-barka tidher ukoll fin-nies kbar Żebbuġin li għamlu isem fl-istorja Maltija. Ir-raħal ta' San Filep hu mogħni bi djar u pjażeż sbieħ u fuq kollox b'festi kbar li flimkien jagħmluh belt ewlenija f'Malta, il-belt ta' San Filep — IR-REBBIEĦ. Ir-Rebbieħi Spettaklu Mużikali dwar ġrajjet San Filep t'Agira 2,3 u 4 ta' Novembru 2007 Twieled fit-13 ta' Frar ta' l-1975 attenda l-Kullegg Savio f'Ħad-Dingli u wara daħal għall-kors ta' Industrial £ Graphical Designer. Ħadem bħala ġurnalist u sub-editor mal-Union Press. Ilum huwa Uffiċjal għall-Media u 4 l l-Attivitajiet tal-GWU fejn huwa inkarigat ukoll mit-tmexxija tal-Gallerija TA NI ta' l-Arti LIBERTA. Ippreżenta programmi fuq l-RTK, Super 1 Radio u — ima TV u ħa sehem fi drama għat-tv u l-palk. Awtur ta' tliet kotba dwar il-Ġimgħa l-Kbira f'Malta u fi Sqallija. Ha sehem f'għadd ta' seminars nazzjonali u internazzjonali dwar il-kultura u l- folklor. Huwa jippromwovi t-tradizzjonijiet Maltin f'pajjiżi Ewropej l-aktar fl-Italja. Waqqaf l-Għaqda Parteċipanti Karnival ta' Malta u huwa membru tal-Grupp tal-Ġimgħa l-Kbira Ħaż- Żebbuġ. Ghall-palk kiteb 'Biż-Żebbuġ dejjem Haddart', spettaklu storiku dwar Ħaż-Żebbuġ, L-Għanja ta' Ġorġi l-Qormi u l-Musical ir-Rebbieħ, flimkien ma' Innijiet u kanzunetti bil- Malti. Brian huwa membru attiv tal-Kazin Banda San Filep. Hu miżżewweg lil Romina u missier Sarha. Fl-2005 kien elett Sindku ta' Ħaż-Żebbuġ. Kompożitur — Chan Vella Għalkemm għadu żagħżugħ diġà kiseb bosta suċċessi bil-mużika oriġinali tiegħu, kemm f'Malta u kemm barra f'sensiela ta' festivals fosthom; l-Għanja tal-Poplu fl-2000 u fl-2007, il-Konkors tal-Kanzunetta Indipendenza fl-1999, 2000, 2001 u 2003, u l-Festival Internazzjonali tal- Kanzunetta Maltija fl-2000, il-Festival KDZ fl-2000, u l-Festival Żagħżagħ fl-2000. Ħa sehem ukoll fl-Għaqda l-Melodija fl-1999 u 2007 u fil-Festival Super One fl-2007. Chan rebaħ l-ewwel post għall-aħjar mużika u għall-aħjar kompożitur fid-Discoverv Festival fil-Bulgaria kif ukoll ġie t-tielet fil-festival VerdiNote fl-Italja fl-2003. Fl-2004 rebaħ iż-żewġ konkorsi Taljani Tralcio D'oro u Verdinote u dan l-aħħar ġie l-ewwel fil-Polonja. Fl-2006 ħa sehem fil-konkors Malta Song for Europe. Il-mużika tiegħu tinstab fuq diversi CD's, u titkanta minn kantanti magħrufin Maltin. Chan jippreżenta wkoll il-programm 'MALTIN BISS' fuq il-PBS. Arranġatur Mużikali u recording engineer — Mro. Joe Brown beda l-karriera mużikali ta' età żgħira mal-grupp ta' missieru. Studja l-pjanu għand Ms Bettv Eastwood u wara kompla fl-Ingilterra. Ħadem f'bosta nightclubs Maltin bil-grupp tiegħu. Kien parti mill-orkestra tal-Eurovision Song Festival sal-1995 meta beda jmexxi din l-orkestra sal- 1997. Imbagħad ifforma orkestra tar-ram tiegħu u beda jagħmel kunċerti madwar Malta u anke barra. Illum jipprodoċi programm tiegħu li fih iħobb jagħti opportunitajiet lil talenti ġodda. Bdew karriera taż-żfin tmintax-il sena ilu, fil-qasam taż-żfin ballroom u latin Amerikan. Illum imexxu b'suċċess grupp taż-żfin fil-qasam modern, cabaret, countrv kif ukoll ballroom u latin. Huma ġew dikjarati champions ta' Malta fil-qasam taż-żfin għal seba' darbiet konsekuttivi, li wassal biex irrapreżentaw lil Malta f'diversi pajjiżi, fosthom l-Ingilterra, l-Italja u l- Olanda. Dan is-suċċess illum il-ġurnata qiegħed ukoll jinkiseb mill-istudenti tagħhom. Keith u Adonelle ħadu sehem f'bosta programmi televiżivi u f'lukandi bħala żeffiena residenti Is- sena l-oħra kienu responsabbli mill-koreografija tal-musical 'Biż-Żebbuġ Dejjem Ħaddart'. Keith u Adonelle għandħom il-website tagħhom www.keithandadonelle.com. Issa se jkunu responsabbli mill-koreografija tal-musical 'Ir-Rebbieħ'. Direttur — John Suda Matul il-karriera tiegħu, Suda kellu x-xorti jaħdem ma' wħud mill-aqwa nies tat-Teatru Malti, bħal Francis Ebejer, Karmen Azzopardi, Antoinette Soler, Karmenu Gruppetta, Vitorin Galea, Charles Thake u Johnnie Navarro. Ħadem ukoll qrib ta' atturi ta' fama internazzjonali bħal Gabriel Bvrne, Olivier Reed u oħrajn, u daq id-direzzjoni ta' diretturi ta' fama bħal Alberto Lattuada u Josċ Giovanni. Huwa dejjem ra kif għamel biex minn dawk in-nies jitgħallem kif ittejjeb l-irreċtar tiegħu u llum jista' jiftaħar li għallem huwa stess lil ħafna minn dawk l-atturi tagħna li għamlu karriera ta' suċċess. Imma kif iħobb jgħid hu stess anke għalih innifsu, dejjem ikun baqa' x'wieħed jitgħallem. Bennv Casha beda jirreċta meta kien għadu żgħir u kien għadu fl- Azzjoni Kattolika. Kien jirreċta dejjem il-parti tal-kummidjant. Ħa sehem tista' tgħid f'kull reċta li tellgħu l-Bronk. Fl-2002 flimkien ma' Pierre Bonello u Tonio Vella kienu marru l-Awstralja u hemmhekk huma t- tlieta ħadu sehem f'kummiedja li ttellgħet mill-group Malti Ċittadini. Taw wirjiet f'Svdnev u Melbourne biex ferħu lil Maltin emigranti fl-Awstralja, reġgħu marru fit- 2004 u magħhom ħadu lil Fabian Scerri DeCarlo fejn is-suċċess din id-darba kien wiehed ikbar. Barra li jirreċta kemm fuq il-palk u t-television, Bennv jarma u ħadem bosta settijiet għal palk kif ukoll għat-televizjoni. Hu l-Producer tal-kumpanija u wieħed mid-diretturi tal-Bronk Productions. Ħajr lil kull min b'xi mod sehemu biex dan il-Musical ikun suċċess Rebbieħ Spettaklu Mużikali dwar ġrajjet San Filep t'Agira 2,3 u 4 ta' Novembru 2007 Il-kantanti fl-ordni kif jidhru fil-Musical Il-leħen tat-tajjeb — Rebecca Bonnici; Il-Ħażen u l-qassis tat-tempju — Triccas; L-aħwa baħrin — Nicolai Gauci, Dario Bezzina, John Vella; Awġja — Annabel Debono; Teodozju — Cliff Zammit; Filippu żagħżugħ — Domenic Cini; Il-kap tal-Knisja — Jeffrev Scicluna; Beliżarju — Joe Farrugia; Saħħara — M'Rose Mallia; Nies minn Aġira u Żebbuġin — Alexia Schembri, Julie Pomorski, Pauline Briffa, Jessica Magro, Charlot Mifsud, Albertine Abela, Cristabel Curmi, Grecia Bezzina; San Filep — Mark Tonna; Ewsebju — Cliford Galea; L-Għannej — Joseph Zerafa; Il-Kataniż — Tonio Vella; Narraturi — Maria Vella u John Suda; Filippu tfajjel — Ismael Scriha. Produzzjoni — Bronk Productions; Segretarja tal-Produzzjoni — Sandv Spiteri; Disinn tal-palk — Pierre Bonello; Stage Manager — Bennv Casha Sr.; make-up — Bennv Casha Sr.; kostumista — Josette Ellul; dawl — Paul Mallia; sound — Frankie Bonello; Fotografija — Joe Borg (JPB photostudio); Direttur — John Suda; Dawn jinsabu mal-bradella ta' l-istatwa artistika ta' San Filep fil-knsija, Arċipretali ta' Ħaż-Żebbuġ. (disinn Franġisku S. Sciortino) 2,3 u 4 ta' Novembru 2007 —— Musical San Filepjindd 9 fi 22/1007: 13:03:24 —— F'dawn l-aħħar 52 sena, il-kumpanija Bronk Productions kisbet reputazzjoni tajba mibnija fuq katina ta' suċċessi fil-produzzjonijiet tagħha: spettakli ta' kuluri, żfin u mużika — flimkien mat-talent ta' l-atturi li tħalli effett posittiv fuq l-udjenza. L-arkivji tal-Bronk jinkludi musicals, kummiedji, Pantos, drammi, kif ukoll traġedji Griegi. Wara s-suċċessi li l-kumpanija beda jkollha fil-qasam teatrali, bdiet tkabbar aktar il-prestiġju tagħha fil-qasam televiżiv. Bdiet bis-sitcom 'Qegħdin Sewl' kompliet b'teledrammi u b'serje komiċi. Il-ħolma kbira li kellhom tal-Bronk Productions — li mit-Televizjoni tittella' produzzjoni fuq il-liżar l-abjad saret realtà ftit ilu bil-film 'Qerq', li ħareġ fis-sawli taċ-ċinema ta' Malta kollha u li żamm l-ewwel post fil-klassifika tal-Box Office għall-ħames ġimgħat konsekkuttivi. Bronk Productions hi magħrufa ukoll barra minn xtutna. Kemm-il darba kienet mistiedna fl-Awstralja, l-Ġermanija, l-Polonja, l-Estonja u l-Italja. Il-kumpanija toffri ukoll korsijiet tad-drama b'għalliema professjonali bħal John Suda, Dominic Said, Simon Curmi u Ines Farrugia. Ħarġu aktar minn 500 student minn din l-iskola tal-Bronk, li wħud minnhom saru atturi stabbiliti mal-Bronk Productions stess. Riċentament, Bronk Productions saret tieħu ħsieb ukoll li ttella' l-festival prestiġjuż tal- kant — l-Għaqda fil-Melodja flimkien mal-GWU fejn ikunu hemm livell għoli ta' kant u talent Malti. Għall-futur Bronk Productions għandha ħafna proġetti li jistgħu ssaħħu aktar isem il- kumpanija u jkomplu jferrħu aktar nies għax wara kollox dan hu l-għan tagħha li bit-talent li għandhom l-atturi jgħinu lin-nies jaqtgħu ftit mill-monotonja tal-ħajja u jgħixu għal-mument fid-dinja ta' l-ispettaklu. 2 Plot 17, ġ N/S Off Mdina Road, UebbuC VIA TA TTIE 2,3 u 4 ta' Novembru 2007 Il-Għaqda Każin Banda San Filepi, AD 1851 Il-ġrajja ta' din il-għaqda hija minsuġa fl-istorja ta' Ħaż-Żebbuġ. Dan mhux għax bill tA eqdem fost il-baned Maltin ta' Ilum, iżda għax l-avvenimenti li sawwruha huma marbutin mad- devozzjoni lejn San Filep, il-Patrun ta' Haż-Żebbuġ. Matul is-snin din il-għaqda evolviet minn banda tal-lokal għal soċjetà mużikali, kibret u nfirxet f'organizzazzjoni ta' każin u wessgħat l-għanijiet u t-taqsimiet tagħha. Illum tħaddan membri rġiel, nisa, żgħażagħ u anke tfal li flimkien mal-partitarji u l-benefatturi huma ġejjin minn kull aspett tal-ħajja Maltija. Il-għan ewlieni kien u baqa' d-devozzjoni popolari lejn San Filep. Iżda f'dawn l-aħħar snin din l-għaqda saħħet ukoll ir-rwoli tagħha kulturali u soċjali b'attivitajiet tul is-sena kollha, tant li hija kkunsidrata fost l-ewlenin f'pajjiżna. Din il-popolarità wiesgħa li tgawdi din l-għaqda kabbret mhux biss l-identità tagħha, iżda wkoll dik ta' Ħaż-Żebbuġ. Il-ħidma dejjem saret bis- sehem tal-poplu Żebbuġi u s-suċċessi li kisbet l-għaqda kisibhom Ħaż-Żebbuġ. Dan hu dak li qed jirnexxielu jikseb l-ispirtu Żagħżugħ ta' din l-għaqda li baqgħet sinjura fit-tiġdid. Hi qdiemet mingħajr ma xjaħet, kibret bla ma ntilfet fil-kobor tagħha u aġġornat maż-żminijiet mingħajr ma nsiet minn fejn bdiet. Illum l-Għaqda Każin Banda San Filep hija waħda kbira, b'firxa wiesgħa u varjata ta' ħidmiet bla waqfien tul is-sena kollha. Fost dawn jispikkaw: Il-Banda San Filep b'servizzi u programmi mużikali; L-iskola tal-mużika li toffri tagħlim bla ħlas u self ta' strumenti; Philip Fireworks Factorv li tagħmel spettakli ta' nar ta' l-art u ta' l-ajru; Is-sezzjoni ta' l-armar u tiżjin tat-toroq għall-festa; L-arkivju mużikali u librerija ta' referenza dwar il-festi Maltin; Pubblikazzjoni ta' żewġ ktejjeb u tliet fuljetti annwali u kotba oħra speċjali (Il-Ġrajja tal-Każin Banda San Filep); Wirja tal-Ġimgħa Mqaddsa u radju tal-kommunità; Parteċipazzjoni attiva fil-ħajja kulturali u soċjali ta' Ħaż-Żebbuġ. Illum tħossha kburija li flimkien mal-Bronk Productions qed tippreżentalkom dan l- ispettaklu mużikali.